CELEX: C2005/143/27
Language: fi
Date: 2005-06-11 00:00:00
Title: Asia C-129/05: College van Beroep voor het bedrijfsleven te 's-Gravenhagen 17.3.2005 tekemällään päätöksellä esittämä ennakkoratkaisupyyntö asiassa N.V. Raverco vastaan Minister van Landbouw, Natuur en Voedselkwaliteit

11.6.2005   
            
            
               FI
            
            
               Euroopan unionin virallinen lehti
            
            
               C 143/19
            
         College van Beroep voor het bedrijfsleven te 's-Gravenhagen 17.3.2005 tekemällään päätöksellä esittämä ennakkoratkaisupyyntö asiassa N.V. Raverco vastaan Minister van Landbouw, Natuur en Voedselkwaliteit
   (Asia C-129/05)
   (2005/C 143/27)
   Oikeudenkäyntikieli: hollanti
   College van Beroep voor het bedrijfsleven te 's-Gravenhage on pyytänyt 17.3.2005 tekemällään päätöksellä, joka on saapunut yhteisöjen tuomioistuimeen 21.3.2005, Euroopan yhteisöjen tuomioistuimelta ennakkoratkaisua asiassa N.V. Raverco vastaan Minister van Landbouw, Natuur en Voedselkwaliteit seuraaviin kysymyksiin:
   
               1.
            
            
               Onko direktiivin 97/78/EY (1) 17 artiklan 2 kohdan a alakohtaa tulkittava siten, että sellaisen erän takaisinlähettäminen, joka ei täyttänyt maahantuonnille säädettyjä edellytyksiä, ei ole mahdollista sillä perusteella, että tuonnille säädetyt yhteisön edellytykset eivät täyty, vaiko sillä perusteella, että lastauksesta vastuussa olevan tahon kanssa sovitun paikan, joka ei ole direktiivin 97/78/EY liitteessä I mainittu alue, osalta säädetyt edellytykset eivät täyty?
            
         
               2.
            
            
               Onko direktiivin 97/78/EY 17 artiklan 2 kohdan a alakohtaa, yhdessä direktiivin 97/78/EY 22 artiklan 2 kohdan ja asetuksen N:o 2377/90 (2) 5 artiklan kanssa, tulkittava siten, että tässä säännöksessä säädetään kyseisten eläinperäisten tuotteiden pakollisesta hävittämisestä aina silloin, kun direktiivissä 97/78/EY määriteltyjen tarkastusten perusteella todetaan, että jokin tuote-erä saattaa muodostaa vaaran eläimille tai ihmisille?
            
         
               3.
            
            
               Onko direktiivin 97/78/EY 22 artiklaa, yhdessä asetuksen N:o 2377/90 5 artiklan kanssa, tulkittava siten, että pelkästään siitä seikasta, että jostakin erästä löytyy jäämiä asetuksen N:o 2377/90 liitteessä V mainitusta aineesta, seuraa, että kyseinen erä saattaa muodostaa sellaisen vaaran eläimille tai ihmisille, ettei takaisin lähettäminen ole mahdollista?
            
         
               4.
            
            
               Mikäli toiseen kysymykseen on vastattava kieltävästi, onko direktiivin 97/78/EY 17 artiklan 2 kohtaa tällöin tulkittava siten, että tämän säännöksen tavoitteena on myös suojata sellaisen kolmannen maan etuja, johon erä tuodaan takaisin lähetettäessä, vaikka näihin etuihin ei liity samalla Euroopan unionin jäsenvaltion intressin suojaamista?
            
         
      (1)  Kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annettu neuvoston direktiivi 97/78/EY (EYVL L 24, 30.1.1998, s. 9).
   
      (2)  Yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annettu neuvoston asetus (ETY) N:o 2377/90 (EYVL L 224, 18.8.1990, s. 1).